A NETFLIX SAJÁT GYÁRTÁSÚ SOROZATA
A bátyámnak is ezt mondta?
Hogy nem fog sikerülni?
- A bátyjának? - Miről beszél?
Nem vakon mondom.
Ez tehetségfelvásárlás.
„Tehetségfelvásárlás”?
Milyen felvásárlás?
Az micsoda?
A céget nem az értéke miatt veszik meg.
Csak a mérnökeik kellenek nekik.
Amint aláírják a szerződést,
szét fogják robbantani a csapatot.
Szétrobbantják?
SAMSAN TECH ALÁÍRÓ FÉL: SEO DAL-MI
ALÁÍRÓ FÉL: NAM DO-SAN
Akkor megvagyunk.
A többi részvényest postai úton értesítjük.
Rendben.
Isten hozta önöket a 2STO-nál!
Alig várjuk a közös munkát.
TEHETSÉGFELVÁSÁRLÁS
CÉG FELVÁSÁRLÁSA A MUNKAERŐ MEGSZERZÉSE CÉLJÁBÓL
12. EPIZÓD
Mama, ezt nyomd meg, ha videóhívást akarsz kezdeményezni!
San Franciscóban 16 órával kevesebb van, úgyhogy…
Mindegy, idegesítő kiszámolni. Kérdezd csak meg Yeong-silt!
Yeong-sil, mennyi az idő most San Franciscóban?
Jelenleg reggel 6.08 van az egyesült államokbeli San Franciscóban.
Érted?
Akkor ezt megoldottuk. Jöhetnek a gyógyszerek.
Ezek a tabletták…
Mégse menjek Amerikába?
Ne aggódj miatta! Menj csak!
Gondját viselem, amíg nem vagy itt.
Figyelek arra is, hogy a látása ne romoljon.
Most még jobban aggódom.
Miért?
Mama, ezek a gyógyszerei, ugye?
Ezt szedi a vérnyomására, ezt pedig a koleszterinre.
- Fordítva. - Tessék?
Túl kicsi rajta a felirat.
- Nehéz elolvasni. - Miről beszélsz?
Mi? Miért ilyen kicsi a felirat?
Ráadásul ugyanúgy néznek ki. Folyton összekeverem őket.
Igazad van. Nehéz megkülönböztetni őket.
Milyen idő van télen San Franciscóban?
- Ugye teszel téli ruhát is? - Igen.
Szerintem ez jó lesz.
Az a lány is veletek megy San Franciscóba?
Hogy is hívják? Seo Dal-mi?
Hát…
Igen.
Ő is úgy érez, ahogy te?
Nem tudom. Nem tudtam megkérdezni.
De nagyon szeretném tudni.
Biztos jelezte neked, csak nem tűnt fel.
Néha elég lassú a felfogásod.
Nem, tök gyorsan jár az eszem. Minden barátom ezt mondja.
Az anyád vagyok. Szerinted át tudsz verni?
Bocsi.
Akkor…
elmondanád, hogyan lehet észrevenni az ilyen jelet?
- Igyekszem számszerűsíteni. - Jó.
- Közeleg a születésnapod. - Igen.
Ha emlékszik a születésnapodra,
- akkor 30 százalék az esélyed. - 30 százalék.
Ha találkozni akar aznap, 50 százalék.
Ötven százalék?
De nem lehet. Minden évben Yong-sannal és Chul-sannal ünneplem.
Ha idén is így teszel, kitagadlak.
Bocsi.
Ha nagyon kiöltözik aznap,
akkor már 70 százalék.
Hetven százalék.
De mindennap nagyon csinos.
Honnan tudom, hogy nagyon kiöltözött-e?
- Mindennap csinos? - Igen, az.
Minden egyes nap.
Minden egyes másodpercben.
Nem tudtam, hogy eljön ez a nap.
A többit rád hagyom.
Miért nem mondtad korábban? Így már menni fog.
Do-san, ébren vagy?
Ő az?
Igen.
Ébren vagyok. Korán van még.
Hét közben 22.30 körül fekszem le. Hétvégén…
Töröld ki!
- Töröljem ki? - Igen.
Vedd le a dzsekidet!
Jó.
Senki nem kérdezte, hogy mikor fekszel le.
Azt várja, hogy felhívd!
Hívd fel most rögtön!
Rendben.
Jaj, de sokat kell még tanulnod!
- Ébren voltál? - Igen. Mizu?
Nézd meg az e-mailjeidet!
Az e-mailjeimet?
A mama gyógyszereit válogattam szét, de lehetetlen volt megkülönböztetni őket.
Értem.
A NoonGil vajon segíthetne megkülönböztetni a gyógyszereket?
Szerinted tegyük mindenki számára elérhetővé a programot?
Igen. Nem csak a gyengén látó embereknek.
Ez hogy nem jutott eszembe korábban? Így sokkal több felhasználónk lehetne.
Ugye?
Ez profitmodell is lehet.
Szerinted menni fog?
Igen, megcsinálom.
Csak felvétel kell róluk,
és egy adatbázis a tabletták nevével,
amíg van hozzájuk ontológia.
Ontológia?
Az ontológia azt jelenti,
hogy a számítógép számára értelmezhető módon fogalmazzuk meg a leírást.
De nem tudom, a 2STO mit fog szólni az ötlethez.
Tetszeni fog nekik.
Ha nem tetszik, meggyőzöm őket.
Már összeírtam egy javaslatot.
Máris?
Jó gyorsan dolgozol! Nagyon gyorsan.
Nagyon hálás vagyok a 2STO-nak.
Végre nem kell a pénz miatt aggódnunk, és koncentrálhatunk az üzletre.
Nagyon örülök.
Ez érthető.
Úgy hallottam, Amerikában mindenhova autóval járnak.
Vegyünk autót, amint landoltunk?
Mindkettőnknek felesleges.
Majd én veszek egyet, és furikázlak téged.
Vagy várj! Ez zavarna?
Nem. Szuper lenne.
Mi lesz a lakásmegtakarításommal?
Fel lesz függesztve, amíg távol vagyok?
Már hat éve fizetem.
Elaludtál?
Nem. Még nem vagyok álmos.
A baseball-labda, amit Park Chan-ho aláírt…
- Igen? - Tudod, miért adtam oda?
Dal-mi!
Elaludtál?
Régen egyáltalán nem értettem,
miért van rajta az „álom” szó.
Mama, hadd kísérjem el!
Felejtsd el! Csak láb alatt lennél, úgyhogy maradj…
Hékás!
Mi ez a hacuka?
Gondoltam, beöltözöm.
- Sziasztok! - Szia!
Anyu!
„Anyu”? „Anyunak” hívtál?
Nem „anyámnak”?
Anyám, fordítva vetted fel.
Hogy érted?
A maszkot.
Kicsit feszült is az orromnál.
Majd én megigazítom. Mutasd!
Jaj! Így.
- Nem egyértelmű. - Csönd!
- Elmentem! - Szia!
Na, miért ilyen bonyolult?
- Do-san! - Micsoda véletlen egybeesés!
Véletlen egybeesés?
Van a közelben egy jó angol nyelviskola.
úgyhogy beugrottam érdeklődni. Tényleg jó nagy véletlen.
Van a közelben angol nyelviskola?
Úgy tűnik.
Értem. Nem tudtam.
Be fogsz iratkozni?
Fontolgatom.
Nem jövő hétfőn van a születésnapod?
Harminc százalék.
Tessék?
Semmi. De igen.
- Mit csinálsz aznap? - Nem sok mindent.
A születésnapodon? Ez nem kóser.
Ne csináljunk valamit?
De.
Ötven százalék.
- Jössz? - Aha.
AKCIÓ JEGES VANÍLIÁS LATTE 2 1 ÁRÁÉRT
- Én egy jeges vaníliás lattét kérek. - Én is. Az a legfinomabb.
Tessék. Két jeges vaníliás latte.
Köszönöm!
Valami baj van?
Miért vett két kávét?
Nem egyedül van itt?
Akciós volt.
- Gondoltam, adok valakinek egyet. - Lehetek én ez a „valaki”?
Köszönöm!
- Nem jeges americanót szokott inni? - Az ingyenkávé verhetetlen.
- Dal-mi, egy jeges americano? - Igen.
- Egy jeges americanót kérek. - Adom.
Mondták már, hogy kicsit lassú a felfogása?
Anyukám is ezt mondta néhány napja.
- Libabőrös lettem. - Hihetetlen.
Ezen a karodon is?
Beteg leszek?
Mint két szerelmes csótány.
Jung kisasszony! Mi lenne, ha mostantól csak angolul beszélnénk?
- Tessék? - A Szilícium-völgyben
csak angolul beszélhetünk.
Kiváló ötlet! Gyakoroljunk előre!
Egyébként kiváló az angol kiejtése.
Nem tudom, én mit nyernék vele.
Nem érdekel.
Egyébként a 2STO-től jött már valami visszajelzés?
Nem hiszem. Miért?
Semmi. Mindegy.
Menjenek csak! Majd jövök.
- Micsoda? - Menjünk!
Elküldtem az álláshirdetés vázlatát. Megnézte?
- Majd ha beértem az irodába. - Jó reggelt!
Jól telt a reggelem, amíg meg nem láttalak.
Gratulálok!
Úgy hallottam, jó áron felvásárolja a cégüket a 2STO.
Köszönöm.
Te nem gratulálsz?
Tudod, hogy nem szokásom hazudni.
Szerintem nincs mit ünnepelni.
- Irigy vagy? - Tanácsot adok.
Igen? Nekem csak irigynek tűnsz.
Szeretnéd elhitetni velem, hogy rosszul döntöttem.
Szerinted engem még zavar, ami 15 évvel ezelőtt történt?
Igen. Még a kedves emlékemet is elloptad 15 évvel ezelőttről.
Jó, bocsánat.
Visszaadom a drágalátos emlékedet.
Mikor felejted már el végre a régmúltat?
A hátratekintgetés csak lelassít.
Előrefelé nézz, a siker még úgy sem garantált!
Még mindig irigynek tűnök?
Igen.
Ha nem lennél az, nem emelnéd fel ennyire a hangodat.
Rendben. Ma megtudod, hogy az irigység beszél-e belőlem, vagy tanácsot adok.
Hogy érted?
Jó reggelt, Seo kisasszony!
Látom, Won kisasszonnyal diskurál.
Jó reggelt! Mi a baj?
A két csótány mostanában alig tud elszakadni egymástól.
Megint összejöttek?
Olyan 50 százalék az esélye, hogy igen.
Nyugodtnak tűnik.
Nem aggódik Han úr miatt?
De igen. Persze, de…
De persze amint Amerikában lesznek, magától megoldódik a helyzet.
Ezért próbált Han úr megállítani minket?
Megállítani?
Bejött az irodába, és azt mondta, valami nem stimmel a szerződéssel.
Micsoda?
Azt mondta, tehetségfelvásárlás, és függesszük fel,
de Kim úr nem hallgatott rá.
Még el is vette Han úr telefonját, és rákiabált.
Nem tudta?
- Mi fog történni? - Ez hihetetlen!
- Istenem! - Nem tudta?
- Jó reggelt! - Jó reggelt!
Jó reggelt!
Mi a baj?
- Do-san! - Igen?
- Han úr! A Samsan Technek befellegzett. - Mi a gond?
Alex elküldte Seo kisasszonyt és a dizájnert.
Csak a három fejlesztőt viszi a Szilícium-völgybe.
Ez csalás.
Azt mondta, mindenkit visz.
De a szerződésben nem ez áll.
Nekem azt mondta, hogy az egész csapatot viszi!
A szavaknak nincs hatalmuk.
Nagyon sajnálom.
Igyekeztem meggyőzni a főnökséget,
de nem sikerült.
De Seo és Jung kisasszonyok a NoonGil szívei.
A NoonGilt nem kell többet frissíteni, úgyhogy nem baj.
Nagyon érdekel a Samsan Tech technológiája.
Mennyire pontosan ismeri fel az embereket?
Mind a ketten az alkalmazás méretére hivatkoztak.
Ugyanabban a környezetben derül ki,
hogy melyik a jobb.
Most, hogy belegondolok,
a bemutatónapon csak technikai kérdéseket tett fel.
A szolgáltatásról és a víziónkról nem is kérdezett.
Tényleg hajlandó továbbvinni a NoonGilt?
Erről is tárgyalok a főnökséggel.
Han úrnak igaza volt.
Tényleg azért vették meg a céget, hogy elorozzák a fejlesztőinket?
Figyeljenek!
Nézzék a dolog jó oldalát!
Mindannyian egy csomó pénzt kaptak.
És megtapasztalják, hogy milyen a Szilícium-völgyben dolgozni.
Racionális szempontból ez mind jó dolog.
Dal-mi!
Felmondom a szerződést.
Felejtse el az egészet!
Ezt nem lehet érzelmi alapon eldönteni.
Már aláírta a szerződést, nem igaz?
Visszaadjuk az összes pénzt. Felmondjuk a szerződést.
Jézusom!
Felőlem rendben van,
de a szerződés értelmében bírságot kell fizetniük.
Mennyit?
A felvásárlási ár kétszeresét.
Kétszeresét?
Hatmilliárd vont?
MUNKAFELTÉTELEK
Elég súlyos a helyzet.
Micsoda tragédia közvetlenül a felvásárlás után!
Mi van a fejlesztőkkel?
Csak ők mennek a Szilícium-völgybe.
A többieket kirakták.
Nam Do-san fel akarja mondani a szerződést, de kétszer annyi a büntetés.
Won kisasszony, igaza volt.
Korai volt az öröm a felvásárlás miatt.
És? Most örülnek?
Micsoda? Nem.
Fejlesztőnek meg vegyük fel a nekünk dolgozó szabadúszókat!
Még mindig kell valaki, aki az értékesítést viszi.
Aki ért a stratégiai tervezéshez.
Nahát! Pont most akartam felhívni.
- Feloszlatja a Samsan Techet? - Igen.
- Dobja a NoonGilt? - Igen.
Minden szükségtelen szolgáltatást és személyzetet le kell hámozni.
Mit reagáltak?
Nem akarok balhét, de szerintem nem teljesen értik.
Fel akarják mondani a szerződést. Az érzelmeik vezérlik őket.
Már aláírták a szerződést.
Most már nem gondolhatják meg magukat.
Igen, tudom.
Ezúttal elnézem.
De ha nem tisztázódik a helyzet,
nagyon megjárják. Ugye érti?
Úgyhogy kérem, segítsen megértetni velük!
Hiszen ön a mentoruk.
Még találkozunk.
Azt mondtad, Han úr téved.
Azt mondtad, hülyeséget beszél. Most meg nézd meg, mi történt!
Mindenben igaza volt.
Miről beszél?
Miért tettél ilyet?
Mert Han úr Han úr.
- Hé! - Mindig leszól!
„Nem fog működni. Nem elég jó.” Folyamatosan csak lehúz.
Meddig legyünk még a bábjai?
Mi ő, isten?
A mentorunk!
Lehet, hogy magával kedves.
De fogalma sincs róla, miféle ember.
Az a szemétláda…
megölte a bátyámat.
Nála is
mindenbe belekötött a céggel kapcsolatban,
így nem talált befektetőket.
Amikor elfogyott a pénz, lehúzta a rolót.
És a bátyám…
Most is ezt csinálja. Elijeszti a befektetőket.
Ne hallgassanak rá, ha nem akarják úgy végezni, mint a bátyám!
Han úr!
Mi…
ez az egész?
Befektetőként elmondtam a véleményemet.
Ha kötekedésnek hangzott,
az kár.
„Az kár”?
- Meghalt valaki. Hogy tehette? - Kim Yong-san!
Ha nem mondtam volna el, mi a gond a bátyja cégével,
az ártatlan csendestársak járták volna meg.
CSENDESTÁRS: BEFEKTETŐ
Kemény voltam, de őszinte.
Ez a dolgom.
Kemény, de őszinte?
Akkor magyarázza el, mi a helyzet!
Érzelmek nélkül, csak keményen!
Aláírták a szerződést. Felesleges egymást hibáztatni.
Magukat okolják, amiért nem nézték át tüzetesen a szerződést!
Fogadják el!
Miért…
történt ez?
A 2STO nem azért fizetett hárommilliárd vont,
mert akkora a NoonGilben rejlő potenciál, hanem mert pontos az algoritmus.
- Hagyja abba! - Magukat ezért rúgják ki.
Mondom, hagyja abba!
Mindenki más pedig marad.
Muszáj ezt mondania? Szándékosan próbál ártani nekünk?
Ha ez fáj, nem szabadott volna vállalkozásba fognod.
Jung kisasszony, lehetséges
büntetés fizetése nélkül felmondani a szerződést?
Perelhetünk,
de kicsi az esélye, hogy nyerünk.
Sajnálom.
Hallgatnunk kellett volna Han úrra.
Nagyon sajnálom.
SAMSAN TECH
Maga a megállapodás nem rossz.
A csapat feloszlatásától eltekintve
elég jók a feltételek.
Mondj le a NoonGilről!
Még ha nem is történt volna így,
akkor sem tartott volna sokáig.
Használd valami nyereségesebbre a kiváló technológiátokat!
Miért pazarolnád a kaviárt ragura?
Először keress pénzt, aztán abból a pénzből lehet…
Segítenie kell.
Jézusom!
Segítsek, miután így megvertél?
Ez neked logikus?
Choi néni…
megkért, hogy ne mondjam el, de…
Ki vele!
A NoonGilt…
Dal-mi mamája miatt találtam ki.
Nagyon romlik a látása.
Nemsokára megvakul.
Segítsen nekünk!
CHEONG-MYEONG BÜFÉ
Mennyit adtunk el?
Furcsa. Lehetséges, hogy 34 millió vonnyit?
Egy perce még 1900 vont mondtál.
Legalább most több.
Vidd az olajtartályokat a zebrához! Majd én kiszámolom.
Rendben, mama.
Hova tűnt?
NYUGTA
Yeong-sil, felolvasnád nekem?
Hogyne, egy pillanat!
Minél több a felhasználó, annál drágább. Ki fektetne bele?
Egy Chyeong-meong corn dog, 1000 von.
Krumplis corn dog, 1500 von.
Jó.
Miért?
- Ön szerint nem fog menni? - Nem fog összejönni.
Két sajtos corn dog, 3000 von.
Krumplis corn dog, 1500 von.
Rendben.
Kész.
Szép munka, Yeong-sil!
Lássuk csak!
Mi az?
Mit keresel itt ilyen későn?
- Bezárt? - Persze.
Mi történt az arcoddal?
Megütött valaki?
Ugyan! Csak verekedtem egy kicsit.
Verekedtél?
Miféle szemét verekszik Jófiúval?
Az én hibám volt.
Azt kétlem, Jófiú.
Ne hívjon már így!
Nem vagyok jó fiú.
Hogy érted?
Nem találkoztam még egy ilyen jó gyerekkel.
Nem igaz.
Nem vagyok jó fiú.
Choi néni! Teljesen félreismert.
Jófiú!
Egy rohadék vagyok, aki csak megbánt mindenkit.
Úgy teszek, mintha én lennék a legokosabb,
de valójában csak egy tudatlan barom vagyok!
Nem vagyok jó fiú.
Ji-pyeong!
Mi a baj?
Mi történt?
Choi néni!
Mi a baj?
Mi történt?
Mi a fene történt?
Choi néni, sajnálom!
Nagyon sajnálom!
Choi néni!
Semmi baj.
Choi néni, sajnálom! Choi néni!
Semmi baj.
A SAND BOX BÜFÉJE
Miért van még itt?
Töröm a fejemet.
Már bezárt a kávézó.
Kéri? Nem nyúltam hozzá.
Jeges vaníliás latte, ugye? Osztozzunk rajta!
Micsoda?
Ja, jó.
Ön is felmondaná a szerződést, akkor is, ha perelni kell érte?
- Igen. - Miért?
Ez kiváló lehetőség magának.
A Szilícium-völgy volt az álma.
De csak akkor akarok menni, ha mind együtt mehetünk.
És maga?
Perelne?
Nem. Régen ügyvéd voltam.
A perek nagyon fárasztóak.
Hosszú és kemény küzdelem, és semmi nem garantált.
Utáltam, ezért hagytam ott, és jöttem ide.
Nem megyek vissza.
Nem mérges?
Én nagyon dühös vagyok.
Én is.
Egy ideig nem fogok tudni aludni.
De csak néhány hónapig nem.
Egy per évekig tarthat.
Ó… Han úr!
A mamájával kellett beszélnem valamiről,
úgyhogy beugrottam.
Mi történt az arcával?
Elestem.
Nem úgy néz ki.
Hát…
Bocsánat a korábbiakért!
Nem kellett volna ilyeneket mondanom.
De. Hallanunk kellett.
Han úr!
Igen?
Nem éhes?
Mennyibe kerül?
- Húszezerbe. - Húszezerbe?
- Nagyon finom volt. - Viszlát!
- Köszönjük! - Viszlát!
Megint tésztát eszünk.
Semmi más nincs már nyitva.
- Kérjünk sertésporcogót? - Nem, jó lesz.
Han úr!
Igen?
Most mihez kezdjünk?
Mit akar?
Tényeket.
Nem reményekkel és álmokkal teli jövőt,
ami nem fog összejönni.
A valóságot.
Az őszinte, tárgyilagos véleményét.
Hát…
Túl nagy kérés?
Nem, dehogy. Csak attól tartok, túlságosan megterhelő lesz hallania.
És sajnálom.
Han úr!
Folyamatosan bocsánatot kér.
De sosem éreztem úgy, hogy túllőtt volna a célon.
Sosem sértett meg. Egyszer sem.
- Egyszer sem? - Egyszer sem.
Talán kétszer.
Háromszor.
Jó, megbántott. De kevesebb mint tízszer.
Utána pedig beletörődtem.
Tudtam, hogy szánalmas vagyok.
Elég jól bírja a strapát, Seo kisasszony.
Igen, bírom a strapát.
Szóval hadd halljam!
Mihez kezdjünk most?
Nem nyerhetnek a 2STO ellen ebben a témában.
Sokkal nagyobbak, a szerződés pedig szabályos.
Akkor mit tegyünk?
Ha nem győzhetik le őket, csatlakozzanak hozzájuk!
Ezt tegyék!
- Köszönöm! - Következő!
- Jó napot! - Jó napot!
- Hogy hívnak? - Nam Do-sannak.
Nam Do-sannak?
Hányadikos vagy?
Még általánosiskolás-korú,
de már egyetemre jár. Átugrott néhány osztályt.
Osztályt ugrottál?
Aranyérmes lett a matematikai diákolimpián.
A legfiatalabb győztes.
A mindenit! Micsoda kis zseni!
Ő matekzseni, ön pedig baseballzseni.
Pontosan. Add az öklöd!
Okos egy fiú vagy.
KÖVESD AZ ÁLMOD!
Mi az álmod?
A barátaimmal szeretnék…
A Fields-érem és a Nobel-díj.
Szeretnék Fields-érmet és Nobel-díjat nyerni.
Apa, egyébként mi az a Fields-érem?
Egy ilyen valami.
Pillanat!
Lássuk csak!
- Kérhetünk egy közös fotót? - Persze. Gyere!
Fiacskám!
Ezt nézd!
„Kövesd az álmod!”
A te álmodat, jó?
Jó. Rendben.
Do-san, nézz a fényképezőbe! Tartsd fel a labdát! Úgy.
- Oké. - Egy, két, há'!
Szorítsd össze az öklöd! Menni fog, Nam Do-san!
Nam Do-san, menni fog!
KÖVESD AZ ÁLMOD!
A baseball-labda, amit Park Chan-ho aláírt…
Tudod, miért adtam oda?
Dal-mi!
Elaludtál?
Régen egyáltalán nem értettem,
miért van rajta az „álom” szó.
Így sokáig tévelyegtem.
De…
amint megláttalak,
egyértelművé vált, mi az álmom.
Ezért köszönettel tartozom.
KÖVESD AZ ÁLMOD!
ÚTMUTATÓ STARTUPOS PEREKHEZ
NÉZZ UTÁNA A BEFEKTETŐNEK!
KÖVESD AZ ÁLMOD!
Dal-mi, mit keresel itt?
Do-san, mi történt az arcoddal?
Hát… Elestem.
Te is?
Én is?
Semmi.
Szóval verekedtetek.
Miért jöttél ide?
Ma van a születésnapod. Elfelejtetted?
Ó…
Kiment a fejemből.
Érthető.
Sok minden történt mostanában.
Dal-mi!
Ne aggódj semmi miatt! Tegnap este kutakodtam.
Egy Útmutató startupos perekhez című könyvben
találtam egy miénkhez hasonló esetet.
Nézd! A Rona Tech esete hasonlít a leginkább a miénkhez.
A felvásárlás után közvetlenül…
Hú, gyönyörű az idő!
Tényleg.
A cég ügyvédje a felvásárlás után
bekerült az igazgatótanácsba, és kitette a többieket.
- Amerikai eset, de… - A Sand Box megálló következik.
Ne szálljunk le!
És a munka?
Ma van a születésnapod. Megbeszéltük, hogy együtt csinálunk valamit.
Az még a 2STO előtt volt. Megváltozott a helyzet.
Biztos mindenki ránk vár.
Senki nem jön ma be dolgozni.
- Mosolyogj! - Mi?
STUDIO JAKDU
- Helló! - Szia!
Gratulálok!
Most először kerestem pénzt a részvényeimmel.
Köszi, de nincs kedvem ünnepelni.
Tényleg nem semmi ember vagy.
Laza vagy, pedig megütötted a hárommilliárdos főnyereményt!
Én is azt hittem,
de ha kifizetjük az adósságokat, adókat,
és háromévnyi fizetést, szinte semmi nem marad.
Jó, de eddig végig hitelből működtetek, nem?
Na, de miben segíthetek? Csak egy szavadba kerül.
Hát…
Kölcsönvehetném azt?
- Azt? - Igen.
Mit keresünk itt?
Állítólag elég jó az itteni francia étterem.
Foglaltam asztalt. Menjünk!
Sosem ettünk még ilyen helyen.
Igaz. Nem rossz.
Visszatérve arra az amerikai esetre…
A médiát is bevonták. Éljünk mi is ezzel a stratégiával?
Az újságíró, aki jókat írt a NoonGilről…
Hogy is hívják? Choi…
Do-san!
Mikor jöttél rá, hogy jól tudsz programozni?
Tessék?
Szerintem olyan 13 éves lehettem.
Choi Yang-won! Az újságíró neve.
Honnan jöttél rá, hogy jól megy?
Hát… Egy útvesztőt próbáltunk megoldani.
Miközben a többi gyerek a kiutat kereste, én algoritmust építettem.
Hogyan épít egy 13 éves gyerek algoritmust?
A programozás az a nyelv, amelyben a legotthonosabban mozgok.
Így könnyebb volt az algoritmus.
De most a felvásárlásra koncentráljunk!
Mekkora az esélye, hogy ekkora zseninek születik valaki?
Egy a százezerhez?
Dal-mi!
És hogy ezt a zsenit felfedezi valaki
olyan hozzáértő, mint Alex?
Egy a tízmillióhoz?
Szinte lehetetlen.
A legtöbb zseninek nincs ekkora szerencséje, és nem fedezik fel.
Nemrég ez rád is igaz volt.
Még a lottót is könnyebb megnyerni.
Ne szalaszd el az esélyt!
Hogy mekkora az esélye?
Bámely két személy közötti találkozás esélye egyenlő.
Mind ugyanolyan hihetetlen.
Amúgy meg minden másban csapnivaló vagyok.
A nyelvtudásom szánalmas. Azt se tudom, mi az a metafora.
Művészet, zene, sport, mindben béna vagyok.
Nem tudok különbséget tenni két villa közt.
Nem vagyok zseni.
Agyalágyult vagyok.
Érted?
Do-san!
Megfulladok ezen a helyen. Kint megvárlak.
Do-san! Nem érted, mit akarok mondani?
De igen. Értem.
Te otthagynád
a NoonGilt és a csapatot?
Igen. Mindenképp.
Ha olyan ügyes lennék, mint te, igen.
De én nem akarom.
Jó nekem itt. Csak erre vágyom.
A Sand Boxra, a párás tetőlakásra… Ott akarok lenni.
Hé!
Szenvedek miattad.
Menj már el!
Megalázol.
Szörnyű érzés.
Téged kiválasztott az a nagymenő, engem meg nem.
Te kellesz neki, én nem.
Muszáj hangosan kimondanom?
Nem akartam.
Ezért próbáltam kedvesen közölni ezen a puccos helyen.
Nehéz lett volna eljátszani?
Dal-mi, kérlek!
Do-san!
Te nem az vagy, aki a leveleket írta.
És nem én vagyok az álmod.
Most szakítasz velem?
Nem ragaszkodhatunk esztelenül egy ábrándhoz.
Fogadjuk el a valóságot!
Nem vagyunk már gyerekek.
Nem álmodozhatunk örökké, nem igaz?
Mennem kell.
Ma van a születésnapom.
Tudom.
Azért jöttél csak, hogy ezt elmondd?
Igen.
Az elejétől kezdve?
Eleve ez volt a terved?
Igen.
NE SÍRJ MIATTAM!
SAMSAN TECH
- Hé! - Mi az?
Hé!
Yong-san, jól vagy?
Igen, jól vagyok.
Te hülye!
Miért vetnéd el emiatt az életedet?
Hogy élnék én nélküled?
Nem teheted ezt velem!
Te is!
Miről beszélsz? Senki sem hal meg.
Szó sincs róla.
Mi? Akkor miért…
Leejtettem a kávémat. Azért néztem le.
Történt valami?
Szóval szakítottatok?
Sajnálom. Most biztos utálsz.
Ne reagáld túl!
Nem a te hibád.
Yong-san!
Amikor felmondtál a munkahelyeden,
és csatlakoztál, azt mondtad,
unod, hogy csak egy fogaskerék vagy.
Ezért mondtál fel.
Ha így mennek tovább a dolgok, megint azok leszünk.
Tudom.
Ennyit jelent számodra a pénz és a karrier?
Meggondolod magad miatta?
Szerinted a pénz és a karrierem miatt
szeretnék a 2STO-nál dolgozni?
Akkor miért?
Do-san! Nem akarom, hogy az a rohadék kudarcként emlékezzen ránk.
Az a rohadék? Han úr?
Nem emlékszel, mit mondott itt nekünk?
Amelyik startupba nem fektettem be,
nem járt sikerrel.
Egyik sem.
Nem akarom elveszíteni a rekordot.
Annak a rekordnak, amiről beszélt,
a bátyám is része.
Ekkor…
döntöttem el magamban.
BOSSZÚT AKAROK ÁLLNI
Hogy bejutok a Sand Boxba, ahol ott van Han úr is.
És hogy tönkreteszem azt a hülye rekordját,
amire olyan büszke volt.
És most eljött…
az a pillanat.
Nem a pénz motivál.
Hanem a bátyám.
Úgyhogy kérlek, Do-san!
Ne emlékezzenek ránk kudarcként!
Rendben?
Mindenki támogatja ezt a jelenlévők közül?
- Igen. - Igen.
Akkor mindenki igennel szavaz, nincs ellenvetés.
Tessék!
Won kisasszony! Mi járatban?
El szeretnék mondani valamit.
Istenem!
Jó korán felkeltél.
Egész éjjel fent voltál?
Mama!
Azt mondtad, pillangóvirág vagyok, ugye?
Igen.
Közeleg az ősz.
Le fogok hullani, mielőtt kivirágozhatnék.
Dal-mi!
Jövőre ki fogok nyílni?
- Ezt odaadhatnánk a fejlesztőknek. - Igen.
Mit csináltok?
Nem hallottátok? Veszünk még fel embert.
Átveszitek az irodánkat?
- Igen. - Legalább várjátok meg, hogy kipakoljunk!
Még itt vagyunk.
Kifelé!
Hagyjatok békén!
Akkor ennyi volt szerintem.
Jung kisasszony!
Tarthatnánk a kapcsolatot?
Nem tudom. Ugyan miért?
Jogos.
Sok szerencsét!
Vigyázzon magára!
Ön is.
Ti tettétek el a csoportképet?
Nem.
Seo kisasszony mikor jön a holmijáért?
Jó napot!
Úgy hallom, ön a hintázó kislány.
Honnan tudja?
Won kisasszony elmondta.
Hogy nem ő szerepel a logón,
hanem ön.
Tényleg?
Akkor ön kérte meg az édesapját, hogy szórjon a hinta alá homokot?
Ezt is a nővéremtől tudja?
Nem. Közvetlenül
az édesapja mondta.
Édesapám?
Valamiért nagyon megtetszett a történet.
Ezen felbuzdulva alapítottam ezt a helyet.
Dal-mi!
Meg akarta tanítani a kislányát hintázni,
de nem akarta, hogy baja essék.
Ezzel valahogy megérintett.
De mint kiderült,
sokkal nehezebb kifejezni ezt az érzést, mint hittem.
Seo kisasszony, szereti a rántott csirkét, nem igaz?
Igen, nagyon.
Honnan tudja?
Aznap…
ezt mondta az édesapja, mielőtt elment.
Yoon kisasszony!
Ismer a környéken valami helyet, ahol jó csirkét árulnak?
Miután megnyerte a pályázatot,
biztos önnek szeretett volna finom rántott csirkét venni.
Na!
Miért sírsz? Ne szomoríts el!
Nem sírok. Csak… Csirke.
Rántott csirkét akarok enni.
Az menni fog. Hozok kólát is.
Amúgy is olcsó. Van rá pénzem.
Bármikor kérhetsz.
Köszönöm,
hogy elmesélte. Értékelem.
SAMSAN TECH SEO DAL-MI, CEO
ÜZENETEK LEE CHUL-SAN
Jung kisasszony, még mindig nehezen alszik el?
Küldök egy videót, ami talán segít.
Nézze meg, ha nem tud aludni!
Jó estét, Jung kisasszony!
Általában segít elaludni, ha ezeket a számokat mondogatom.
Remélem, önnek is beválik.
A pi számjegyei:
3,1415
9265
- 3589… - Mi a manó?
…7932
384…
ÁLLÁSAJÁNLATOK SZAKMA SZERINT
FEJLESZTŐK ÉS TAPASZTALT VEZETŐ STRATÉGIATERVEZŐ
INJAE VÁLLALAT
VEZETŐ STRATÉGIATERVEZŐ FELTÉTELEK
Igen, bírom a strapát.
Szóval hadd halljam!
Mihez kezdjünk most?
Ha nem győzhetik le őket, csatlakozzanak hozzájuk!
Ezt tegyék!
Bocsánat a felfordulásért!
Akkor egy csapat vagyunk mostantól?
Igen.
Várjon!
Egy szívességet szeretnék kérni.
Nem maga ma az első.
Menjünk be!
Foglaljanak helyet!
Szerintem önök ketten ugyanazt szeretnék kérni.
A NoonGilről van szó, igaz?
Igen.
Az előző munkahelyén milyen programokat használt?
- Vannak kérdései? - Jellemzően…
…2384
626
4338
8979
138…
…4236
6483…
Mit adhatok inni?
Hát…
Kaphatnék egy jeges vaníliás lattét?
Sajnos olyanunk nincs.
Ja, persze.
Hülye vagyok. Hogy lenne?
Gyümölcslevet kérek.
- Köszönöm! - Köszönöm!
Mit gondol?
A fejlesztőkről már döntöttem, a stratégiatervezőben nem vagyok biztos.
Adjunk fel új álláshirdetést?
Adjunk!
Jó napot! Seo Dal-mi vagyok.
Te mit keresel itt?
SEO DAL-MI
Állásinterjúra jöttem.
Mi a fenét művelsz?
Szeretnék a vállalat Stratégiatervező Csapatában dolgozni.
Won In-jae kisasszony!
Won kisasszony?
Komolyan?
Akkor mondja el,
miért szeretne a cégünknél dolgozni!
Rendben.
KÜLÖN KÖSZÖNET PARK CHAN-HÓNAK
Mennem kell.
Ma van a születésnapom.
Tudom.
Azért jöttél csak, hogy ezt elmondd?
Igen.
Az elejétől kezdve?
Eleve ez volt a terved?
Igen.
Do-sannak.
Kóboroltál már szándékosan?
Ma szándékosan kóboroltam.
Áztál már meg szándékosan, pedig volt esernyőd?
Ma ezt tettem.
Tikkasztó hőség volt,
és az eső lehűtött.
Miután 30 percig így sétáltam,
elállt az eső,
és gyönyörű jelenet tárult a szemem elé.
Hatalmas szivárványt láttam.
Olyan volt, mintha bármit kívánhatnék.
Ekkor döbbentem rá arra:
időnként jó csak úgy céltalanul kóborolni.
Időről időre
csodás lenne térkép nélkül elhajózni.
Megváltoztam az elmúlt három évben.
Sikerülni fog.
Látta Chul-san vlogját?
Néha Do-san is megjelenik benne.
Három év hosszú idő. A kapcsolatok megváltoznak.
Jó lenne. Rég mentünk ilyen hosszú szabadságra.
Csak az engedélyével láthatom Dal-mit, Han igazgató?
Szerintem jogomban áll.
Megtámadta a megoldásunkat egy zsarolóvírus.
Én vagyok az. Do-san.
A feliratot fordította: Schmíz Gábor